Grupu de Teatru Refaxu

El **Grupu de Teatru Refaxu** ye un grupu de teatru costumista formáu por muyeres del conceyu de Samartín del Rei Aurelio (Asturies).

## Orixe
Esti grupu naz el 21 d'abril de 1995 col nome "Grupu de Teatru d'Ames de Casa de Blimea". La so primer obra representada ye El gallu de La Quintana nel Salón Social de Blimea. L'estrenu tien ésitu, y gracies al numberosu públicu asistente, repiten l'actuación el 22 y el 23 d'esi mesmu mes. La obra va representase dempués en más de 30 llugares d'Asturies.

Nel añu 2000 el grupu independízase de l'Asociación d'Ames de Casa de Blimea y toma'l nome de Refaxu.

## Historia
Dempués de la so primer obra, y en vista de la bona acoyida, el grupu va representar munches más, destacando ente toes elles les de tipu costumista, anque tamién dalgunes de temática medieval.

Refaxu va llevar les sos obres a munchos teatros asturianos, destacando la so presencia anual nel Salón de Teatru Costumista de Candás que se celebra nel mes d'agostu. Durante munchos años tamién van participar nel Alcuentru Medieval de L'Entregu que se celebra nel mes de xunetu, representando la obra de teatru escrita pa la ocasión por distintos autores p'abrir les Fiestes de La Laguna.

## Actrices de Refaxu
La direutora del grupu ye Aurora Suárez Carrio.

Les actrices que formen parte del grupu anguaño son:
*Aly Cortina
*Finita Fernández
*Isabel Coto
*Isabelita Nava
*Manuela Mier
*Nieves González
*Marta Varela
*Natalia González
*Niti Nava
*Olvi Coto
*Orfelina Alonso
*Pili Barreñada
*Valentina Alonso
*Viri Miguel

Tamién pasaron pol grupu: 

*Mª Carmen Catalán
*Quinita Fombona
*Julita Soria
*Gemma Martínez 
*Natalia Urbón
*Conchita Carneado
*Loly Fernández
*Laura Zamora
*Cecilia Calleja

## Obres representaes
*El gallu la quintana, d'Eladio Verde - estrenóse en Blimea los díes 21, 22 y 23 d'abril de 1995.
*Un xuiciu faltes, d'Antón de la Braña - estrenóse en Blimea nel añu 1996.
*Petición de mano, de Pachín de Melás - estrenóse en Blimea en 1997. 
*El testamentu de Xuacu, de J. Ximenis (adautación d'Anselmo Orviz) - estrenóse en Blimea en 1998.
*La declaración, d'Arsenio González - estrenóse en Blimea en 1998. 
*La sosiega, de Pachín de Melás - estrenóse en Sienra'l día 11 de mayu de 2002.
*El burru del tíu Bernardo, de Pepe Rivero - estrenóse en Blimea en 2002. 
*El adiós a la quintana, d'Antón de la Braña - estrenóse en Candás en 2007.
*Nieve nel puertu, d'Eladio Verde - estrenóse en Blimea en 2004.
*El boleru de Chano, d'Arsenio González - estrenóse en Blimea en 2005.
*Les pastielles máxiques, de J.M. Pandiella - estrenóse en Candás en 2005. 
*Ente querelles y doncelles, de Pablo Rodríguez Medina - estrenóse nel Alcuentru Medieval de L'Entregu nel añu 2006
*Texedora d'orbayu, de Pablo Rodríguez Medina - estrenóse nel Alcuentru Medieval de L'Entregu nel añu 2007.
*Les siete novies del rei, de Xulio Arbesú - estrenóse en Blimea en 2008
*Pa qué queremos homes, de Xosé Ramón Oliva - estrenóse en Candás nel añu 2008.
*Amores riñíos, de Xosé Ramón Oliva - estrenóse en Blimea nel añu 2008
*El santu, de Pablo Rodríguez Medina - estrenóse en Candás en 2009. 
*El camín que mos marca, de Xosé Ramón Martín Ardines- estrenóse nel Alcuentru Medieval de L'Entregu del añu 2009.
*La muyer estatua, de Xulio Arbesú - estrenóse n'Uviéu en 2010.
*De bruxes, muyeres y reyes, de Pedro Alberto Marcos - estrenóse nel Alcuentru Medieval de L'Entregu en 2010. 
*L'escarmientu, de Xosé Ramón Oliva - estrenóse en Cocañín nel añu 2010.
*Clandestines, de Cristina Muñiz - estrenóse en Candás en 2011. 
*Ensayu xeneral, de Chechu García y Roberto Corte - estrenóse nel Alcuentru Medieval de L'Entregu en 2011.

## Premios
*Premiu del Salón de Teatru Costumista de Candás a "Meyor actriz" a Pili Barreñada.
*Premiu del Salón de Teatru Costumista de Candás a "Meyor direición" a Aurora Suárez.

## Referencies

## Enllaces esternos
*https://www.elcomercio.es/v/20101104/cuencas/grupo-teatro-refaxu-blimea-20101104.html
*
*https://www.lne.es/cuencas/2012/08/25/refaxu-teatro-exposicion/1288797.html
*https://www.elcomercio.es/v/20120112/cuencas/toda-historia-refaxu-revista-20120112.html
*http://www.asturies.com/noticies/el-grupu-blime%C3%ADn-de-teatru-refaxu-fai-un-rep%C3%A1s-a-la-so-trayeutoria-nuna-revista-conmemorati
*
*https://www.lne.es/cuencas/2010/02/06/grupo-refaxu-blimea-pone-escena-hoy--entrego-santu-rodriguez-medina/869509.html